I store mesterskap har hun ikke hatt like stor suksess. Under OL 2002 i Salt Lake City ble hun nummer seks i storslalåm, etter at hun lå på tredjeplass etter første omgang. Under VM 1997 i Sestriere og VM 2005 i Bormio kom hun begge ganger på niendeplass. Under OL 2006 i Torino ble María José Rienda regnet blant favorittene, men kom bare på 13.-plass. I november 2006 røk hun korsbåndet og måtte stå over hele verdenscupsesongen 2006/07.